Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 137/12/8811	Trebišov, 17.4.2012
EEČ : 2-69-132-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
Dňa 20.01.2012 v čase okolo 21.01 h došiel do nákupného centra XXXXX ktoré sa nachádza na ul. XXXXX Trebišov, kde z predajného regálu odcudzil 1 ks Silver vodky, ktorú si dal pod bundu a s touto prešiel bez zaplatenia cez pokladničnú zónu a následne bol prichytený, čím pre poškodenú spoločnosť XXXXX spôsobil škodu odcudzením veci vo výške 3,89 €, pričom skutku sa dopustil aj napriek tomu, že Obvodným oddelením PZ Trebišov mu bola dňa 26.11.2011 uložená bloková pokuta nezaplatená na mieste ev. č. bloku AB 059058 za spáchanie priestupku proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov, ktorého skutku sa dopustil dňa 26.11.2011.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením Policajného orgánu OO PZ Trebišov sp. zn. ORP-85/TV-TV-2012 zo 14.02.2012 bolo začaté trestné stíhanie a súčasne vznesené obvinenie ml. XXXXX za prečin krádeže podľa § 212 ods. 2 písm. f Tr. zák. na tom skutkovom základe, ako je uvedené vo výroku tohto uznesenia.

	Obvinený ml. XXXXX sa v priebehu  skráteného vyšetrovania ku skutkom,  ktoré sú mu kladené za vinu v plnom rozsahu doznal. Poškodená spoločnosť si neuplatňuje voči obvinenému uhradiť žiadnu škodu, nakoľko odcudzený tovar jej bol vrátený.  

	Obvinený ml. XXXXX zároveň súhlasil s podmienečným zastavením trestného stíhania.

	Súčasne som v zmysle § 216 ods. 2 Tr. por. stanovil skúšobnú dobu  obv. ml. XXXXX v trvaní 12 (dvanásť) mesiacov, ktorá začína plynúť právoplatnosťou tohto uznesenia, pričom ak obvinený povedie v priebehu tejto skúšobnej doby riadny život, bude po jej uplynutí rozhodnuté o jeho osvedčení. V opačnom prípade sa bude v trestnom stíhaní pokračovať a to aj počas plynutia skúšobnej doby.

	Z vyššie uvedených dôvodov a vzhľadom na osobu  páchateľa s prihliadnutím na jeho  doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvineného ml. XXXXX za dostačujúce.
Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia na Okresnú prokuratúru v Trebišove.
Sťažnosť má odkladný účinok

JUDr. Róbert Kuka
prokurátor